Приложение към заявление за цени - 2024г.

**ДО**

**КОМИСИЯ ЗА ЕНЕРГИЙНО И**

**ВОДНО РЕГУЛИРАНЕ**

**ПРИЛОЖЕНИЕ КЪМ ЗАЯВЛЕНИЕ ЗА ЦЕНИ**

**за периода от 01.07.2024 г. до 30.06.2025 г. от “ЕВН България Топлофикация“ ЕАД**

**ИСКАНЕ ПО ЧЛ. 35, АЛ. 3 ОТ ЗАКОНА ЗА ЕНЕРГЕТИКАТА**

**за компенсиране на разходи, произтичащи от наложени задължения към обществото, свързани с постигане на националната кумулативна цел за енергийната ефективност през ценовия период и задължително обследване на промишлени системи:**

**01.07.2024 г. – 30.06.2025 г.**

**ОСНОВАНИЯ: чл. 35, ал. 1, вр. ал. 2, т. 5 от Закона за енергетиката,**

**чл. 14а, ал. 4, чл. 15 и чл. 57, ал. 2, т. 3 от Закона за енергийната ефективност**

от „**ЕВН БЪЛГАРИЯ ТОПЛОФИКАЦИЯ“ ЕАД**

*(фирма на заявителя съгласно съдебната регистрация)*

гр. Пловдив, ул. „Христо Г. Данов” № 37

*(седалище и адрес на управление)*

гр. Пловдив 4000, ул. „Христо Г. Данов” № 37

*(пълен и точен адрес за кореспонденция)*

ЕИК 115016602

Банкова сметка **BIC:** INGBBGSF **IBAN:** BG87 INGB 9145 1002 4596 18 в ING Банк

дружество, титуляр на Лицензия за пренос на топлинна енергия № Л-010-05 от 17.10.2000 г.

и Лицензия за производство на електрическа и топлинна енергия № Л-506-03 от 31.10.2018 г.

**УВАЖАЕМИ ГОСПОДИН ПРЕДСЕДАТЕЛ,**

Законът за енергийната ефективност (ЗЕЕ) има за цел повишаване на енергийната ефективност като част от политиката по устойчиво развитие на страната чрез (наред с други мерки) въвеждане на схеми за задължения за енергийни спестявания (чл. 2, т. 2 ЗЕЕ).

За подпомагане изпълнението на националната цел за енергийна ефективност се въвежда схема за задължения за енергийни спестявания, които да осигурят постигането на обща кумулативна цел за енергийни спестявания при крайното потребление на енергия за периода от 1 януари 2021 г. до 31 декември 2030 (чл. 14а, ал. 1 ЗЕЕ).

Разликата между общата кумулативна цел и прогнозните енергийни спестявания от прилагането на алтернативните мерки се разпределя като индивидуални цели за енергийни спестявания между задължените лица по ЗЕЕ, като такива на първо място са посочени крайните снабдители (КС), доставчиците от последна инстанция (ДПИ) и търговците с издадена лицензия за дейността "търговия с електрическа енергия", които продават електрическа енергия на крайни клиенти повече от xx GWh годишно (чл. 14а, ал. 4, т. 1 ЗЕЕ).

Индивидуалните цели за енергийни спестявания представляват ежегодни енергийни спестявани при крайното потребление на енергия (чл. 15, ал. 1 ЗЕЕ). и се определят от Агенцията за устойчиво енергийно развитие (АУЕР), която в срок до 1 март на съответната година изготвя и публикува на интернет страницата си проект на списък на задължените лица и техните индивидуални годишни цели (чл., 15, ал. 7 ЗЕЕ).

Съгласно чл. 18, ал. 2 ЗЕЕ, изпълнението на целите за осъществяване на енергийни спестявания се извършва с прилагане на мерки, които се оценяват и потвърждават по начин, определен с Наредба № Е-РД-04-3 от 4.05.2016 г. за допустимите мерки за осъществяване на енергийни спестявания в крайното потребление, начините на доказване на постигнатите енергийни спестявания, изискванията към методите за тяхното оценяване и начините за потвърждаването им (Наредба № Е-РД-04-3).

Според Наредба № Е-РД-04-3 за всяка изпълнена мярка при краен клиент се издава удостоверение за енергийни спестявания от страна на АУЕР (чл. 30, ал. 1 Наредба № Е-РД-04-3).

Отделно, през 2021, с измененията на ЗЕЕ, (ЗИДЗЕ, обн. ДВ, бр. 21 от 2021) се създава схема, която дава право задължени лице, които са в преизпълнение на определената им индивидуална цел да прехвърлят издадените им удостоверения за енергийни спестявания на други задължени лица (чл. 75, ал. 2 ЗЕЕ) и глава пета, раздел II Наредба № Е-РД-04-3.

"ЕВН България Топлофикация" ЕАД (ЕВН ТР) (като топлопреносно предприятие и доставчик на топлинна енергия) е задължено лице, а общата му цел за 2023, както е определена от АУЕР в Поименния списък на задължените лица по чл. 14а, ал. 4 от Закона за енергийна ефективност и стойностите на определените им индивидуални цели за енергийни спестявания за 2023 г. , утвърден със Заповед на Министъра на енергетиката № Е-РД-16-183/31.03.2023 е x.xxx GWh (т. 38 от списъка).

ЕВН ТР е изпълнило изцяло целите чрез прилагане на различни мерки за енергийни спестявания, което е видно от регистъра за задължените лица, поддържан от АУЕР и наличен на официалната страница на агенцията (,https://portal.seea.government.bg/bg/Obliged/Obliged).

Като имаме предвид, че все още няма единна методика, по която да се изчислява паричната стойност на реализираните мерки за енергийни спестявания, на основание чл. 35, ал.1 , вр. чл. 35, ал. 2, т. 5 от Закона за енергетиката , отправяме искане за включване в необходимите приходи на ЕВН ТР на сумата от **xxxx лв. без ДДС** за годишни индивидуални цели за енергийни спестявания в размер на **x.xxx GWh**.

Цената е формирана след задълбочен анализ на пазарната среда при продажба на Удостоверения за енергийни спестявания, които установиха стойност от xx лв. без ДДС за 1 MWh спестена енергия при крайното потребление.

Отделно - съгласно разпоредбите на чл. 57, ал. 2, т. 3 от ЗЕЕ, промишлената система на ЕВН ТР подлежи на задължително обследване за енергийна ефективност.

За изпълнение на това свое задължение, сме сключили договор с „ТЮФ Рейнланд България” ЕООД на стойност **xxxxx лв. без ДДС,** стойност, която бихме искали да бъде компенсирана.

При необходимост от допълнителна информация, изискана писмено от КЕВР в хода на ценовата процедура, същата ще бъда предоставена в определения срок.

Приложение: договор за обследване за енергийна ефективност.

Дата: ….. март 2024 г.

\_\_\_\_\_\_\_\_\_\_\_\_\_\_\_\_\_\_\_\_

Доминик Ярмер

Председател на СД

\_\_\_\_\_\_\_\_\_\_\_\_\_\_\_\_\_\_\_\_

Жанет Стойчева

Заместник-председател на СД